Politsei on selle aasta jooksul avastanud Eestis keelatud antiradareid juba ühtekokku 440 sõidukist, peamiselt piiripunktides ja välisriikide kodanike autodest, kirjutab Äripäev.

Kagu piiripunkti politseikapten Jaanika Karp ütles ajalehele, et Eestis keelatud antiradarid on valdavalt avastatud välisriigi kodanike sõidukitest, enim Venemaa Föderatsiooni kodanike kasutusest.

Kui autost avastatakse antiradar esmakordselt, piirdutakse Karpi sõnul hoiatusega ning teavitatakse, et Eestis on selline seade keelatud. Kui juht püüab teistkordselt antiradariga piiri ületada, alustatakse aga juba väärteomenetlust.

Mootorsõiduki juhtimise eest, milles asub kiirusemõõteseadet avastada või selle tööd häirida võimaldav seade, võib määrata kuni 400-eurose rahatrahvi.